als_Latn dik_Latn sag_Latn
11/03/2015
Për të demonstruar angazhimin e saj për sigurinë rajonale, Kosova së shpejti do të fillojë gjykimin e saj të parë të simpatizantëve të dyshuar të ISIS.
Nga Linda Karadaku për Southeast European Times në Prishtinë -- 11/03/15
Për herë të parë, Kosova është e vendosur për të ndjekur penalisht qytetarët për lidhje të dyshuara me organizatën terroriste të Shtetit Islam të Irakut dhe Levantit (ISIS).
55 xhihadistë të dyshuar janë arrestuar që nga viti i kaluar, si pjesë e përpjekjeve të policisë për të ndaluar përpjekjet terroriste për rekrutimin dhe parandalimin e të rinjve të nisen për në Siri dhe Irak.
Zeqirja Qazimi, imami i xhamisë El-Kudus në Gjilan, është në mesin e shtatë të dyshuarve për terror, të arrestuar në 2 mars.
Në fund të shkurtit, një djalë 17-vjeçar nga i njëjti qytet lindor u arrestua në Aeroportin Ndërkombëtar të Prishtinës para se ai të mund të hipte në një fluturim për në Turqi dhe t'i bashkohej ISIS në Siri.
Qazimi është akuzuar se ka keqpërdorur pozitën e tij si imam duke nxitur publikisht urrejtjen kombëtare, raciale, fetare, etnike dhe intolerancën, tha Liridona Kozmaci e Prokurorisë Speciale.
Pesë nga shtatë të pandehurit ishin duke u përgatitur për të "shkuar në luftë në Siri që të bashkohen me një grup shqiptarësh, të cilët janë duke luftuar në anën e organizatës terroriste të Shtetit islamik," tha zyra e prokurorit në një deklaratë.
Dy të tjerë, përfshirë imamin, janë akuzuar për rekrutimin e luftëtarëve ose "që u kanë bërë thirrje personave të tjerë për të kryer ose marrë pjesë në kryerjen e akteve terroriste," tha deklarata. Të dyshuarit u arrestuan veçmas nga qershori deri në tetor 2014.
Pesë të pandehur, përfshirë imamin, kanë mbetur në paraburgim që kur u arrestuan, ndërsa një i dyshuar është në arrest shtëpie dhe një tjetër është liruar me kusht, njoftoi AFP.
"Rreth 300 qytetarë të Kosovës deri tani kanë luftuar në luftërat në Siri dhe Irak," tha në 4 mars Ministri i brendshëm i Kosovës Skënder Hyseni. Të paktën 30 janë vrarë, tha ai. Autoritetet e Kosovës kanë arrestuar edhe 150 ish luftëtarë, rekrutues dhe nxitës.
Kosova ka paralajmëruar qytetarët të i mos bashkohen betejave të huaja. Komuniteti islamik i Kosovës i është bashkuar thirrjeve, duke thënë se konfliktet nuk kanë të bëjnë fare me Islamin.
Shteti është gjithashtu pjesë e koalicionit anti-ISIS, dhe dëshiron të jetë pjesë e arkitekturës globale në luftën kundër ekstremizmit të dhunshëm, ka thënë Hyseni.
Vendi ka miratuar masa për të penguar fenomenin e huaj të xhihadit. Në janar, parlamenti miratoi dënime me burg deri në 15 vjet për ata që shpalleshin fajtorë.
Plani për të arrestuar grupin e parë të të pandehurve terroristë tregon se prokurorët po e bëjnë punën e tyre, tha Seb Bytyçi i Institutit të Politikës Ballkanike në Prishtinë.
"Ndërkohë, Kosova gjithashtu duhet të mendojë për rehabilitimin e atyre që kthehen nga Siria," i tha Bytyçi SETimes.
Zëvendës Presidenti Evropian Ulrike Lunacek gjithashtu shprehu mbështetje për përpjekjet e kundër-terrorizmit të Kosovës.
"Unë kam qenë shumë i kënaqur që Parlamenti i Kosovës bëri një ligj të veçantë për luftëtarët e huaj dhe se ata me të vërtetë duan të bashkëpunojnë me Bashkimin Evropian", tha Lunaçek. Lunaçek tha se kjo është një nga arsyet pse është e rëndësishme për Kosovën që të bëhet një anëtar i plotë i Europol dhe Interpol.
Derisa kjo të ndodhë, Kosova do të vazhdojë të bashkëpunojë me Shtetet e Bashkuara, Interpol dhe Europol në përballimin e kërcënimit global, tha Hyseni.
Ministri i Jashtëm Hashim Thaçi gjithashtu konfirmoi angazhimin e Kosovës për të ruajtur sigurinë rajonale.
"Kosova është dhe do të mbetet një shembull në rajon në luftën kundër ekstremizmit dhe terrorizmit," tha ai, duke folur gjatë një takimi me zyrtarët e SHBA në Uashington më 2 mars.
Çfarë hapash të tjerë mund të ndërmarrë Kosova për të ndaluar qytetarët e saj nga luftimet në luftëra të huaja? Na tregoni mendimet tuaja më poshtë .
unk als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn